Z á p i s n i c a
					        č. 7
					
zo zasadnutia Komisie sociálnych vecí a bývania Miestneho zastupiteľstva mestskej časti Bratislava - Nové Mesto, konaného dňa  3. 9. 2012.

Prítomní : podľa prezenčnej listiny.
 
P r o g r a m :
1. O t v o r e n i e.
2. Kontrola plnenia úloh vyplývajúcich z uznesení MR a MZ MČ BNM a Komisie SVaB
3. Prerokovanie materiálov na zasadnutie MR MČ BNM dňa 11. 9. 2012
4. Prerokovanie materiálov z oddelenia vnútornej správy a správy bytov a nebytových 
    priestorov 
5. Prerokovanie žiadostí o poskytnutie jednorazových finančných výpomocí  
6. Rôzne

K bodu č. 1
Zasadnutie komisie otvoril a prítomných privítal predseda komisie predseda Ing. Martin Bartoš. Privítal Ing. Vojtechovú, poverenú vedením odd. sociálnych služieb MÚ BNM, pani  Andrašíkovú, z oddelenia vnútornej správy, správy bytov a nebytových priestorov.           Uviedol program rokovania komisie podľa pozvánky, s ktorým členovia súhlasili. 
Hlasovanie : prítomní : 5, za : 5. 

K bodu č. 2
Kontrola plnenia uznesení komisie a MZ MČ BNM.
Pre komisiu nevyplynuli žiadne úlohy.
Kontrola plnenia úloh z predchádzajúceho zasadnutia komisie - informácia v bode č. 4.

K bodu č. 3 
a/ Informácia o preskúmaní  Územného plánu zóny Podhorský pás v zmysle § 30 ods. 4 Stavebného zákona
b/ Informácia o preskúmaní zóny Koliba – Kamenné sady v zmysle § 30 ods. 4 Stavebného zákona       
c/ Informácia o preskúmaní Územného plánu zóny Horný Kramer v zmysle § 30 ods. 4 Stavebného zákona
Uznesenie č.7/3a, b, c
Komisia prerokovala predložené informácie a tieto vzala na vedomie.
Hlasovanie : prítomní : 5, za : 5.
d/ Návrh na prevod obecného bytu na Višňovej č. 14 
Uznesenie č.7/3d
Komisia prerokovala predložený návrh a tento odporučila MR a MZ MČ BNM schváliť       bez pripomienok.
Hlasovanie : prítomní : 5, za : 4, zdržal sa : 1.

 						- 2 -

e/ Návrh Všeobecne záväzného nariadenia mestskej časti Bratislava – Nové Mesto o poskytovaní a úhradách za sociálne služby
Ing. Vojtechová informovala komisiu o predloženom materiáli. Mestská časť nemá doteraz platné VZN o sociálnych službách a podľa článku 32 Štatútu hl. mesta SR Bratislavy má určené pôsobnosti v oblasti sociálnych služieb. Týmto VZN rieši poskytovanie opatrovateľskej, prepravnej a  odľahčovacej služby, ako aj denné centrá. Zmena v navrhovanom VZN bude v tom, že úhrada za úkony bude určená fixnou zvýšenou sadzbou. Ďalej informovala komisiu o nákladoch na opatrovateľskú službu, ktoré boli v minulom roku cca 186 tis. € a úhrady za poskytované služby predstavovali cca 27 tis. €, čo je 14,76 %. Mestská časť  prispela  na  poskytovanie  opatrovateľskej  služby sumou cca 159 tis. €. Úhrady za poskytované služby sa nezvyšovali od roku 2009 a navrhovaná výška úprav za jednotlivé úkony zohľadňuje ich náročnosť a zvýšené požiadavky zo strany prijímateľov a ich rodinných príslušníkov. 
Uznesenie č.7/3a
Komisia prerokovala predložený návrh a tento po zapracovaní drobných pripomienok odporučila MR a MZ MČ BNM schváliť bez pripomienok.
Hlasovanie : prítomní : 6, za : 6.

f/ Návrh kúpnej zmluvy - Istrochem Reality, a.s. Nobelova 34 Bratislava – navrhuje predať pozemky v okolí bytových domov na Odborárskej a Nobelovej ul. v celkovej hodnote 43 284,- €. 
Uznesenie č.7/3f
1/ Komisia prerokovala predložený návrh a nesúhlasila s odkúpením navrhnutých pozemkov mestskou časťou Bratislava – Nové Mesto.
Hlasovanie : prítomní : 5, za : 5.
2/ Komisia odporučila osloviť spoločenstvo vlastníkov dotknutých bytov s návrhom             na odkúpenie uvedených pozemkov, resp. ich bezplatný prevod. 
Hlasovanie : prítomní : 5, za : 5.

K bodu č. 4
1/ R. M., Príkopova 4  - komisia odporučila predĺžiť nájom rodine p. R, na svojom zasadnutí dňa 20. 2. 2012, o 1 rok s tým, že s ním bude spísaná notárska zápisnica. Pani Andrášiková informovala komisiu, že notárska zápisnica s menovaným bola spísaná.     
Uznesenie č. 7/4/1  
Komisia požiadala Mgr. Biharyovú, poverenú vedením oddelenia majetkového, právneho a podnikateľských aktivít, aby na nasledujúce zasadnutie komisie predložila dodatok k zmluve o spísaní notárskej zápisnice s p. R. 
Hlasovanie: prítomní : 5, za: 5.
2/ Riešenie neplatičov v domových objektoch na Bojnickej ul. – oddelenie pre správu bytov, nebytových priestorov a vnútornej správy predložilo na rokovanie komisie zoznam neplatičov a ich nedoplatkov k 31. 7. 2012, v ktorom bolo uvedených 27 nájomníkov. Komisia prerokovala predložený zoznam, pričom bolo konštatované, že v 6 prípadoch bola podaná žaloba a výpoveď z nájmu bytu, 19 –tim  bola poslaná upomienka a v jednom prípade bola vykonaná deložacia. Nájomníci bytov na Bojnickej ulici boli na schôdzi dňa 8. 2. 2012 informovaní o povinnosti podpísať notársku zápisnicu do konca apríla 2012. P. Andrašíková  informovala komisiu, že dodatky k zmluve o spísaní notárskej zápisnice nájomníkov bytov   na Bojnickej č. 19 a 21 sú na podpise u p. starostu. 
 						- 3 - 				

Uznesenie č. 7/4/2  
Komisia požiadala Ing. Bc. Ľubomíra Baníka, povereného vedením odd. pre správu bytov, nebytových priestorov a vnútornej správy a Mgr. Biharyovú, poverenú vedením oddelenia majetkového, právneho a podnikateľských aktivít, aby zabezpečili vypracovanie dodatkov k zmluvám o spísaní notárskych zápisníc nájomníkov na Bojnickej ul. č. 23 a 25.
Hlasovanie: prítomní : 6, za: 6.
3/ V. A., Bojnická 19 – p. Andrašiková informovala komisiu, že menovaná sa odsťahovala do ubytovne. Komisia vzala túto informáciu na vedomie.
4/ Ďalej komisia prerokovala tieto žiadosti o byt: J. M., Riazanská 66, P. J., Rožňavská 7, Ž. T., Škultétyho 10, B. Z., Halašova 41, Č. J., Kalinčiakova 2, Š. M., Bratislava – Nové Mesto, M. E., Pribišova 39, Bratislava, ktoré neodporučila riešiť a súhlasila s odpoveďou oddelenia pre správu bytov, nebytových priestorov a vnútornej správy. Hlasovanie : prítomní : 6, za 6.   
5/ M. K., Pluhová 13 – opakovane žiada o riešenie bytovej situácie. Komisia prerokovala žiadosť menovanej a odporučila viesť v evidencii. Hlasovanie : prítomní : 6, za 6.  
6/ F. M., Bojnická 19  - žiada o prechod práva nájmu k bytu z dôvodu úmrtia manžela Ing.    P. F.. Komisia prerokovala žiadosť menovanej a odporučila uzatvoriť s menovanou novú nájomnú zmluvu s notárskou zápisnicou. Hlasovanie : prítomní : 6, za 6.   
7/ Žiadosť o pomoc s neprispôsobivými nájomníkmi
Na rokovanie komisie bol predložený list p. E. R. z Bojnickej 25, Bratislava, ktorý písala v mene obyvateľov ich domu a v ktorom žiada o riešenie hlučného správania nájomníkov rodín K., R., B. a T. Oddelenie podnikateľské, právne a správy majetku  navrhlo predvolať problémové rodiny na deň 12. 9. 2012 za účelom riešenia uvedených problémov. Komisia súhlasila s navrhnutým riešením. Hlasovanie : prítomní : 5, za 5.
8/ Riešenie výpovede z nájmu bytu na Odborárskej ul. č. 4 – Mgr. Vladimír Novák, vedúci oddelenia školstva, predložil na rokovanie komisie informáciu, že z celkového počtu 75 detí na Odborárskej ulici má 68 trvalé bydlisko v našej mestskej časti  a 7 v iných MČ. Taktiež je doriešené bývanie učiteliek z MŠ na Odborárskej ul. Komisia vzala túto informáciu na vedomie.
9/ O. M., Odborárska 42 – menovaná žiadala o riešenie bytovej situácie. Na základe poslaneckého prieskumu komisia opakovane prerokovala žiadosť menovanej a odporučila riešiť poskytnutím bytu na Bojnickej č. 25/43 po p. V. Hlasovanie : prítomní : 6, za 6.   
10/ R. V., Nobelova 48 – žiadala o poskytnutie bytu. Komisia vykonala poslanecký prieskum bytových pomerov rodiny žiadateľky a po opakovanom prerokovaní jej žiadosti túto odporučila riešiť poskytnutím bytu na Bojnickej č. 25/47 po p. H. Hlasovanie : prítomní : 6, za 6.      
 
K bodu č. 5
1/ D. K., Odborárska 44 - žiada o poskytnutie JFV na zakúpenie ošatenia. Komisia prerokovala žiadosť menovanej a odporučila priznať 70,- €. Hlasovanie : prítomní: 5, za: 5. 
2/ R. P., Ovručská 14 - žiada o poskytnutie JFV na zakúpenie ošatenia. Komisia prerokovala predloženú žiadosť a odporučila poskytnúť 90,- €. Hlasovanie: prítomní : 5, za: 5.

 	

					- 4 -

3/ B. A., Čsl. parašutistov 7 - žiada o poskytnutie JFV na maľovanie bytu a úhradu poplatku za zdravotnú starostlivosť zubnému lekárovi. Komisia prerokovala žiadosť menovanej a odporučila priznať 100,- €. Hlasovanie: prítomní: 5, za: 5.
4/ J. M., Riazanská 66  - žiada o poskytnutie jednorazovej finančnej výpomoci na preklenutie finančnej tiesne. Komisia prerokovala žiadosť menovaného a túto odporučila doplniť o aktuálne údaje či má príjem, alebo požiadal o dávku v hmotnej núdzi. Hlasovanie : prítomní : 5, za : 5. 				
5/ P. M., Halašova 41, Bratislava – na rokovanie komisie bol predložený návrh list prednostu miestneho úradu vo veci vrátenia jednorazovej finančnej výpomoci z dôvodu uvedenia nepravdivých údajov. Na základe žiadosti p. P. zo dňa 7. 5. 2012 mu bola  komisiou odporučená a následne vyplatená jednorazová finančná výpomoc vo výške 100,- €. Podľa predložených dokladov boli vo výpočte náklady na domácnosť zohľadnené v plnej výške.      K žiadosti o poskytnutie pomoci v Sociálnej výdajni zo dňa 16. 8.2012 priložil p. P. doklad Čestné vyhlásenie p. J. Ch., trvale bytom Halašova 41, že s ním žije od roku 2006 v spoločnej domácnosti. Z uvedeného dôvodu sa má menovaná podieľať na nákladoch na domácnosť. Taktiež zohľadnenie nákladov za telefón je možné iba osamelým dôchodcom. Vzhľadom k tomu mali byť náklady na domácnosť započítane iba vo výške 70,84 €, čím príjem menovaného presiahol hranicu potreby o 94,76 €. Na základe uvedenia nepravdivých údajov spôsobil p. P. nesprávne posúdenie jeho žiadosti. Menovaný nesplnil podmienky pre priznanie jednorazovej finančnej výpomoci stanovené v platných zásadách, čo je príjem do 60,- € nad hranicu potreby a jednorazová finančná výpomoc mu bola neprávom vyplatená.   
Uznesenie č.7/5/5
Komisia prerokovala predložený materiál a vzhľadom k uvedeným skutočnostiam konštatovala, že p. M. P., bytom Halašova 41, Bratislava je povinný neoprávnene poskytnutú jednorazovú finančnú výpomoc neodkladne vrátiť na účet miestneho úradu.
Hlasovanie : prítomní : 5, za : 5.
6/ C. S., Sibírska 59 – žiada o poskytnutie jednorazovej finančnej výpomoci pri narodení dieťaťa. Syn Martin sa narodil 3. 3. 2012 a matka sa prihlásila k trvalému pobytu v našej mestskej časti 26. 3. 2012, čo je 23 dni po jeho narodení. Komisia prerokovala predloženú žiadosť a túto neodporučila riešiť poskytnutím príspevku. Hlasovanie: prítomní : 5, za : 5. 				
7/ Č. H., Tupého 23/a – žiada o poskytnutie jednorazovej finančnej výpomoci pri narodení dieťaťa. Syn Adam sa narodil 11. 3. 2012 a matka sa prihlásila k trvalému pobytu v našej mestskej časti 4. 4. 2012, čo je 24 dni po jeho narodení. Komisia prerokovala žiadosť menovanej a túto neodporučila riešiť poskytnutím príspevku. Hlasovanie: prítomní: 5, za : 5.

K bodu č. 6
1/ Sociálna výdajňa potravín a spotrebného tovaru .
Na rokovanie komisie bolo predložených 15 žiadostí obyvateľov – dôchodcov o poskytnutie pomoci v sociálnej výdajni, ktorí bývajú v spoločnej domácnosti s matkou, dcérou, družkou alebo iným rodinným príslušníkom. 
Uznesenie č.7/6/1
Komisia prerokovala predložené žiadosti a žiada striktne dodržiavať Zásady poskytovania pomoci občanom v Sociálnej výdajni potravín a spotrebného tovaru v mestskej časti Bratislava –  Nové  Mesto,  ktoré  boli  schválené  Miestnym  zastupiteľstvom  mestskej  časti 
 					
						- 5 -

BNM dňa 26. 6. 2012, to znamená že táto pomoc môže byť poskytnutá len osamelo žijúcim dôchodcom. Hlasovanie : prítomní : 5, za : 5.
2/ Sociálna výdajňa potravín a spotrebného tovaru
Ing. Vojtechová informovala komisiu o otvorení sociálnej výdajne dňa 25. 9. 2012, v Tržnici na Šancovej ul. 112. Zmluvy o dodávke tovarov boli uzatvorené s Metrom, Rajom, Kauflandom  a dodávku tovarov prisľúbili aj Tesco a Lidl.

3/ Babička Nového Mesta 
Ing. Vojtechová informovala komisiu o organizovaní súťaže Babička Nového Mesta. 1. kolo bude dňa 20. 9. 2012 v KD Vajnorská. Je vytvorená odborná komisia a zaujímavý program celej súťaže.    

4/ Ing. Bartoš, predseda komisie, informoval členov o nasledujúcom zasadnutí,  ktoré  bude dňa 22. 10. 2012. a poďakoval im za aktívnu účasť na rokovaní.

									   Ing. Martin Bartoš
									predseda  komisie v. r.

Zapísala : Janovičová